”Bon dia in kre fika anonimo in kria daba uns dika sobre certu kusas kin axa ma ten ki muda na nos tera, pmd in axa me injustu.
Na primero tempo e sobre bidon o contenctor o caro bu ta sta na europa bu ta vivi un vida stresanti, un vida duro mesmo bu ta fasi d tdo pa bu poi de lado pa bu fasi un kusa na bu tera.
Bu ta cumpra un bon caro pa bu manda pa bu bai gosa col na bu tera ora ki cthiga la na dispachu presu mas caru ki popre caru bu ta kre manda frigorifico, télévision e mais kusa ora ki tchiga la bu ten ki paga mas caro ki kusas ki bu manda.
N axa ma iso ka sta justu ya es ten ki ganha, mas ka di kel manera la? Pmd keli e furta coitado ki sta manxi luta na frio na tchuba doenti o ka doenti ta manxi ta luta pa odja si ta ten un kusa de valor na ses tera pmd e pode tenel li na europa, mas ali ka nos raiz nos tdo ki ben nos coracao fika la, e la ki nu ta kre tem paz.
Nos guvernu ka ta djuda manhan si tdo alguem ki sta na europa para de manda o ajuda familia nos pais ta maria pmd e grasa imigrantis ki ta luta pa bai construi la ki sta sustenta munti alguem mas guvernu iso es ka ta odja, so mes teni bariga fartu dos restu nada ver, tchiga tempo eleicao es sai na mundo es baza coru. Es fasi mes ata ajuda kem ki mesti e ka so kenha ki sta na tera ki presisa nos tambe, asi pa nu teni mas moral pes apoianu.
Pes para di baza presu na dispacha de kusa ki bu ta manda pmd si tcheu pesoa sta preferi manda dili e pmd lojas xina ki sta la sta bendi so me*** ki bu ta cumpra antis bu sai col de ses loja dja ka straga, pmd kusa kes ta ben col nenhun ka ta controlado e so kusa ki na otu pais ka ta pasa kes ta bai col.
Sigundo kusa tambe e sobre visto ta atcha familia na europa ta fasi papel pa algum de si familia pa ben ta manda tdo papel detro nada ka ta falta ki li djes aprova ta cthiga la es ta pediu papel ki ka mesti dipos es ta pou paga vistu e dipos ka ten vistu, disculpa ma condicao ali ma ka ten, si ka tinha ali primero momento es ka ta daba kel papel pa manda ku carinbu. E bu ta flas pes intregau kes papel ki bu manda es ka ta dau, ki trafiko es teni so es ki sabi.
3eme e sobre saude bu ta bai hospital si bu ka teni dinhero pa bu entra bu ka ta racebi consulta e si bu teni ki bu entra certu medicu ka ta consultau comu devi ser es ta flau pa bu bai na ses cabine pmd es kre ganha mas, si alguem bai na hospital e pmd ka teni dinhero pa bai ses cabine, medicu ke medicu mesmo ku poucu e ta djuda pmd bida de un alguem ka tem presu.
4eme e sobri seguranca pmd na nos tera nu ka ten paz oji en dia tdo aguem ku porta de fero mas pior ki prisao, pmd bandido ka sta dexa alguem tem pas tdo kre vida boa ka kre poi no na inxada es ka sabi ma nos furtuna nos inxada, e ka ten roupa marka o sapatu marka o bom movel ki ta faseu de bo un alguem, ninguem ka kre fasi azagua tdo kre boa vida na costa kel ki sta manxi ta luta pa ten kel poku ainda ta toma caba ta mata kuse ke ganha niso? E ka rikice e kel ke toma ka ta cthigal, joven de nos tera nhos para nhos pensa vida sta duro ka nhos toma na coitado ki sta manxi ta trabadja cedo pa tarde pa ka falta un pon pa bu kumi.
Nhos bai toma na kes guenti ki sta na guvernu ki sta manxi ta furta coitado, flado furta ladrao e ka crime”
*Dexa li bu Komentario sobre es mensage des emigrante?…Bu ta konkorda?
KOMENTA
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn